કંગનાનાં માતા-પિતા ઇચ્છતાં હતાં કે તે ડોક્ટર બને અને કંગના પણ ડોક્ટર બનવા ઇચ્છતી હતી, પરંતુ ૧૨મા ધોરણમાં તે ફેલ થઇ ત્યારે તેણે વિચાર્યું કે તેને કોઇ અન્ય ફિલ્ડમાં કરિયર બનાવવી પડશે. કદાચ આ જ તેની કિસ્મત હતી. તે બોલિવૂડ પહોંચી અને સંઘર્ષના દમ પર તેણે પોતાનો અલગ મુકામ બનાવ્યો. કંગનાએ જાહેરાત કરી છે કે ખૂબ જ જલદી તે ફિલ્મ નિર્દેશનમાં પણ હાથ અજમાવશે. તે ફિલ્મ એક બાયોપિક હશે. આ નવા કામ માટે તેણે તૈયારીઓ પણ શરૂ કરી દીધી છે. તે કહે છે કે હું એક પગલું વધુ આગળ વધવા ઇચ્છું છું. હું એક બાયોપિકનું નિર્દેશન કરવા માગું છું.